open-index/open-wikipedia-markdown huggingface dataset:
ตำบลแควใหญ่

**แควใหญ่** เป็นตำบลในอำเภอเมืองนครสวรรค์ จังหวัดนครสวรรค์   

## ที่ตั้งและอาณาเขต
ตำบลแควใหญ่ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบึงเสนาท
* **ทิศตะวันออก** ติดต่อกับตำบลเกรียงไกร
* **ทิศใต้** ติดต่อกับตำบลพระนอน และตำบลหนองปลิง
* **ทิศตะวันตก** ติดต่อกับตำบลนครสวรรค์ออก และตำบลปากน้ำโพ

## ประวัติ
แควใหญ่ เป็นตำบลที่มีแม่น้ำสายสำคัญไหลผ่าน คือ แม่น้ำปิงและแม่น้ำน่าน เป็นแควน้ำขนาดใหญ่ที่ไหลมารวมกันเป็นแม่น้ำเจ้าพระยาที่ตำบลปากน้ำโพ ชาวบ้านเรียกแม่น้ำปิงและแม่น้ำน่านว่า *แควใหญ่* พื้นที่ตำบลเดิมเคยอยู่ทั้งสามฝั่งแม่น้ำ ปี พ.ศ. 2493 ได้มีการขยายเขตเทศบาลเมืองนครสวรรค์ โดยมีพื้นที่บางส่วนของหมู่ที่ 6,9 และพื้นที่หมู่ 10 ของตำบลได้ตัดเข้าไปอยู่ในเขตเทศบาล ปี พ.ศ. 2494 ได้มีการปรับเปลี่ยนพื้นที่โดยโอนพื้นที่ซึ่งถูกตัดเข้าอยู่ในเขตเทศบาล ไปขึ้นกับตำบลปากน้ำโพ และยุบหมู่ที่ 6,9 ที่เหลือบางส่วน รวมกับพื้นที่หมู่ 4

ปี พ.ศ. 2522 ได้มีการขยายเขตเทศบาลเมืองนครสวรรค์เป็นครั้งที่ 2 มีพื้นที่บางส่วนของหมู่ที่ 4,7 และ 10 ของตำบลได้ตัดเข้าไปอยู่ในเขตเทศบาล และปี พ.ศ. 2525 ทางราชการได้แบ่งพื้นที่ด้านทิศเหนือของตำบลแควใหญ่ ซึ่งมีคลองพิงกั้นแนวแยกเป็นเอกเทศ ได้แก่ หมู่ 3 บ้านดงยาง, หมู่ 4 บ้านคลองมอญ, หมู่ 5 บ้านสันพิง, หมู่ 9 บ้านลาดเค้า และหมู่ 10 บ้านคลองคาง รวมทั้งหมด 5 หมู่บ้าน ตั้งเป็น ตำบลบึงเสนาท ทำให้ตำบลแควใหญ่มีพื้นที่เหลือเพียง 5 หมู่บ้านในปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลแควใหญ่แบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านบอระเพ็ด
* **หมู่ที่ 2** บ้านหนองดุก
* **หมู่ที่ 3** บ้านหนองดุก
* **หมู่ที่ 4** บ้านแหลมนางโล้
* **หมู่ที่ 5** บ้านแควใหญ่

## อ้างอิง

แควใหญ่
เออีดับเบิลยู เนชันแนล แชมเปียนชิป

เออีดับเบิลยู เนชันแนล แชมเปียนชิป (AEW National Championship) เป็นแชมเปี้ยนชิพมวยปล้ำอาชีพประเภทชาย ซึ่งถูกสร้างและโปรโมตโดยสมาคม All Elite Wrestling (AEW) ของสหรัฐอเมริกา แชมป์นี้ถูกก่อตั้งขึ้นเมื่อวันที่ 5 พฤศจิกายน 2025 และไม่ได้จำกัดเฉพาะการป้องกันใน AEW เท่านั้น เพราะสามารถป้องกันในสมาคมอื่นทั่วสหรัฐอเมริกาได้ด้วย เช่น Ring of Honor และสาขาอเมริกาของ New Japan Pro-Wrestling (NJPW) ที่รู้จักกันในชื่อ NJPW Strong ปัจจุบันแชมป์คือ Ricochet ซึ่งเป็นแชมป์คนแรก โดยคว้าแชมป์จากการกด Kevin Knight ในแมตช์ Casino Gauntlet ที่งาน Full Gear เมื่อวันที่ 22 พฤศจิกายน 2025

## ประวัติ
แชมป์นี้ถูกสร้างโดยค่าย All Elite Wrestling (AEW) โดยประกาศอย่างเป็นทางการเมื่อ 5 พฤศจิกายน 2025

การประกาศนี้เกิดขึ้นก่อนรายการ Dynamite ของ AEW โดย Tony Khan (ประธาน AEW) และ Tony Schiavone (คอมเมนเตเตอร์) ขึ้นไลฟ์ผ่าน X (เดิมคือ Twitter)

เป็นแชมป์ชาย (men’s professional wrestling championship) 

ไม่ได้จำกัดแค่การป้องกันใน AEW เท่านั้น — แชมป์นี้สามารถถูกป้องกันในสมาคมมวยปล้ำอื่น ๆ ได้ด้วย เช่น Ring of Honor (ROH) และ NJPW Strong (สาขาอเมริกา) 

แนวคิดของชื่อ “National” ได้แรงบันดาลใจมาจากแชมป์ NWA National Heavyweight Championship ซึ่งเคยเป็นแชมป์สำคัญของ Georgia Championship Wrestling ภายใต้ NWA

ผู้ชิงแชมป์คนแรกถูกกำหนดผ่านแมตช์ Casino Gauntlet ที่งาน AEW Full Gear วันที่ 22 พฤศจิกายน 2025 โดย Ricochet เป็นผู้ชนะคนแรกของแชมป์นี้ โดยพิชิต Kevin Knight ด้วยการ “pin” ในแมตช์นั้น

แมตช์ Casino Gauntlet นั้นมีผู้เข้าแข่งขันหลายคน ประกอบด้วย Bobby Lashley, Shelton Benjamin, Claudio Castagnoli, Daniel Garcia, Orange Cassidy, Wheeler Yuta, Roderick Strong, Mark Davis, Speedball Mike Bailey, Matt Menard ฯลฯ 

## การตอบรับและประเด็นถกเถียง
มีเสียงวิจารณ์จากนักมวยปล้ำใน NWA บางส่วน (เช่น Mike Mondo ซึ่งเป็นแชมป์ NWA National) ที่ไม่เห็นด้วยกับแนวทางของ AEW ที่อ้างชื่อ “National Championship” โดยมองว่า AEW อ้างประวัติศาสตร์ของ NWA โดยตรง แต่จริง ๆ แล้วเป็นสายประวัติศาสตร์แยกกัน

Tony Khan ยอมรับว่าพูดคุยกับ Billy Corgan (ประธาน NWA) หลังจากมีเสียงวิจารณ์ โดย Khan ชี้แจงว่า AEW National Championship จะมี “ลำดับสายประวัติศาสตร์ (lineage)” แยกของตัวเอง ไม่ได้ต่อเนื่องโดยตรงกับแชมป์ NWA เดิม

## อ้างอิง

หมวดหมู่:เข็มขัดของออลอีลิตเรสต์ลิง
แมตช์รัก สื่อใจ

***แมตช์รัก สื่อใจ*** () เป็นละครโทรทัศน์เกาหลีใต้ปี ค.ศ. 2023 นำแสดงโดยโรอุนและโช อี-ฮย็อน ออกอากาศทางช่องเคบีเอสทูตั้งแต่วันที่ 30 ตุลาคม ถึง 25 ธันวาคม ค.ศ. 2023 ทุกวันจันทร์และอังคาร เวลา 21:45 น. (เวลามาตรฐานเกาหลี) รวม 16 ตอน นอกจากนี้ ยังสามารถรับชมแบบสตรีมมิงได้ทาง Wavve ในเกาหลีใต้ และทางวิกิและวิวในบางภูมิภาค

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์เกาหลีใต้ในคริสต์ทศวรรษ 2020
อิกางาชิโกเมะ

หรือ , ? – หลังวันที่ 13 มกราคม ปีที่ 1 แห่งซูจิง) เป็นพระสนมในตำนานของจักรพรรดิโคเง็งและพระมเหสีในจักรพรรดิไคกะ พระนามของพระนางใน*[[นิฮงโชกิ]]*เขียนเป็น  ส่วน*[[โคจิกิ]]*เขียนเป็น 

พระนางเป็นพระธิดาในโอเฮโซกิ ในฐานะพระสนมของจักรพรรดิโคเง็ง พระนางให้กำเนิดเจ้าชายฮิโกะ-ฟุตสึ-โอชิ-โนะ-มาโกโตะ โนะ มิโกโตะ ผู้เป็นบิดาของทาเกโนอูจิ โนะ ซูกูเนะ (มีอีกชื่อว่า ทาเกชิอูจิ โนะ ซูกูเนะ) หลังจักรพรรดิโคเง็งสวรรคต พระนางสมรสกับจักรพรรดิไคกะและกลายเป็นจักรพรรดินีและพระราชมารดาในจักรพรรดิซูจิงกับเจ้าหญิงมิมัตสึ พระนางเป็นจักรพรรดินีพันปีหลวงในปีที่ 1 ของซูจิง

## พระราชวงศ์
* พระอัยกา: 
* พระอัยยิกา: 
** พระบิดา:  [บรรพบุรุษของตระกูลโมโนโนเบะ]
** พระมารดา: 
*** พระเชษฐา: 
* พระสวามี: จักรพรรดิโคเง็ง
** พระราชโอรส: 
*** พระราชนัดดา:  ใน*[[นิฮงโชกิ]]*
* พระสวามี: จักรพรรดิไคกะ
** พระราชโอรส: จักรพรรดิซูจิง
*** พระราชนัดดา: จักรพรรดิซูอินิง
*** พระราชนัดดา: ยาซากะ-โนะ-อิริฮิโกะ โนะ มิโกโตะ ()
** พระราชธิดา: 

## หมายเหตุ

## อ้างอิง
เทศบาลเมืองหนองปลิง (จังหวัดนครสวรรค์)

**หนองปลิง** เป็นเทศบาลเมืองและเป็นตำบลในอำเภอเมืองนครสวรรค์ จังหวัดนครสวรรค์ เป็นที่ตั้งของสถานีรถไฟนครสวรรค์ ในเส้นทางรถไฟสายเหนือซึ่งเป็นสถานีประจำจังหวัด มีการขยายตัวของชุมชนเมืองที่รองรับความเจริญเติบโตของเทศบาลนครนครสวรรค์  

เดิมตั้งเป็นสภาตำบลหนองปลิงในปี พ.ศ. 2516 และจัดตั้งเป็นองค์การบริหารส่วนตำบลหนองปลิงขึ้นในปี พ.ศ. 2538 ก่อนที่จะยกฐานะเป็นเทศบาลเมืองหนองปลิงในปี พ.ศ. 2568 

## ที่ตั้งและอาณาเขต
ตำบลหนองปลิง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลนครสวรรค์ออก และตำบลแควใหญ่
* **ทิศตะวันออก** ติดต่อกับตำบลพระนอน
* **ทิศใต้** ติดต่อกับตำบลเขาทอง (อำเภอพยุหะคีรี)
* **ทิศตะวันตก** ติดต่อกับตำบลกลางแดด

## ประวัติ
หนองปลิง เดิมหมู่บ้านเล็กริมทางรถไฟสายเหนือ เนื่องจากในหมู่บ้านนี้แต่เดิมมีการเลี้ยงวัว ควาย เป็นจำนวนมากและชาวบ้านได้อาศัยที่บริเวณใกล้หนองน้ำขนาดใหญ่ เป็นที่เลี้ยงวัว ควายออกไปกินน้ำจะมีตัวปลิงเกาะติดมาจึงเรียกติดปากกันเรื่อยมาว่า *หนองปลิง* เนื่องจากการใช้เส้นทางน้ำลดลง ได้พิจารณาย้ายสถานีประจำจังหวัดจากเดิมเป็นสถานีรถไฟปากน้ำโพมาที่สถานีรถไฟหนองปลิง**' และเปลี่ยนชื่อสถานีเป็น "นครสวรรค์" ในปี พ.ศ. 2496**' ทำให้พื้นที่พัฒนาความเจริญมากขึ้น

ปี พ.ศ. 2489 ทางราชการได้แบ่งพื้นที่หมู่ 4 บ้านหินดาด, หมู่ 5 บ้านใหม่, หมู่ 6 บ้านไร่, หมู่ 7 บ้านปลวกสูง, หมู่ 8 บ้านหัวดง, หมู่ 9 บ้านเนินสำราญ, หมู่ 10 บ้านพุตานวน, หมู่ 11 บ้านพระนอน และหมู่ 12 บ้านหัวคลัก ของตำบลหนองปลิง ออกไปตั้งเป็น ตำบลพระนอน 

## การปกครองส่วนภูมิภาค

### การปกครองส่วนภูมิภาค
ตำบลหนองปลิงแบ่งพื้นที่การปกครองออกเป็น 8 หมู่บ้าน ได้แก่

* **หมู่ที่ 1** บ้านหนองปลิง
* **หมู่ที่ 2** บ้านหนองปลิง
* **หมู่ที่ 3** บ้านอ่างหิน
* **หมู่ที่ 4** บ้านเขารัง
* **หมู่ที่ 5** บ้านหนองอำไพ
* **หมู่ที่ 6** บ้านช่อกระถิน
* **หมู่ที่ 7** บ้านสามัคคีสุข
* **หมู่ที่ 8** บ้านป่ารังพัฒนา

## อ้างอิง

หนองปลิง
หนองปลิง (จังหวัดนครสวรรค์)
หนองปลิง
16 ห้าว 19 เดือด

***16 ห้าว 19 เดือด*** เป็นภาพยนตร์ไทยที่สร้างจากเรื่องจริงของแก๊งวัยรุ่นเชียงใหม่ที่โด่งดังในยุคคริสต์ทศวรรษ 1980 มีฉากหลังอยู่ราว พ.ศ. 2526 สร้างโดยซิกเนเจอร์ ฟิล์มและเอ็มพิคเจอร์ เขียนบทภาพยนตร์และกํากับภาพยนตร์โดยอัศจรรย์ สัตโกวิท เป็นภาพยนตร์ปฐมบทของเรื่อง *[[มึงกู เพื่อนกันจนวันตาย]]* ภาพยนตร์นำแสดงโดยวชิรวิชญ์ วัฒนภักดีไพศาล, ชาลี ไตรรัตน์, พิชชา ทองเจือ, ทาริกา ธิดาทิตย์, เพชร ธํารงชัย, ชินารดี อนุพงษ์ภิชาติ, ธนวิชญ์ แต้ศิริเวชช์, ณพสิทธิ์ แต่ศิริเวชช์, ชลธร ตั้งอมรรัตน์, เสฐพงษ์ เอวสุข และสีหเดช มีเดช 

สนุก.คอม เปรียบเทียบเรื่องนี้กับ *[[4 KINGS อาชีวะ ยุค 90]]* ที่พูดถึงความรักของเพื่อนพ้องในประเด็นเดียวกัน ว่า "*4 KINGS อาชีวะ ยุค 90* ทำได้เข้าถึงและซึมเนื้อในถึงสิ่งที่ต้องการจะสื่อสารให้กับคนดูมากกว่า แต่โดยรวมแล้ว *16 ห้าว 19 เดือด* ไม่ได้ถือเป็นหนังที่เลวร้าย"

## นักแสดง
* วชิรวิชญ์ วัฒนภักดีไพศาล รับบท กัน
* ชาลี ไตรรัตน์  รับบท เปา ยิปซี  
* พิชชา ทองเจือ รับบท ปรินซ์ 
* ทาริกา ธิดาทิตย์ รับบทย่าของ กันกาย
* เพชร ธํารงชัย รับบท ก้า อายุ 17 ปี
* ชินารดี อนุพงษ์ภิชาติ รับบท เนม (นีรนารา ธนกูลกิจ)
* ธนวิชญ์ แต้ศิริเวชช์ รับบท อาร์ม
* ณพสิทธิ์ แต่ศิริเวชช์ รับบท ไท วัดเกตุ 
* ชลธร ตั้งอมรรัตน์ รับบท ช้องกี 
* เสฐพงษ์ เอวสุข รับบท เบียร์
* สีหเดช มีเดช รับบทโอ๊ค

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2565
หมวดหมู่:ภาพยนตร์ภาษาไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ปฐมบทไทย
ท่าอากาศยานนานาชาติต้าถงยฺหวินกัง

**ท่าอากาศยานนานาชาติต้าถงยฺหวินกัง** ()  เป็นท่าอากาศยานที่ให้บริการแก่เมืองต้าถง มณฑลชานซี ประเทศจีน ตั้งอยู่ทางเหนือของเมืองเป้ยเจียเจ้า () ในเขตยฺหวินโจว ( เดิมคือเทศมณฑลต้าถง ) ห่างจากใจกลางเมือง 15.2 กิโลเมตร

การก่อสร้างท่าอากาศยานต้าถงเริ่มขึ้นในปี พ.ศ. 2544 ด้วยเงินลงทุนรวม 290 ล้านหยวน ท่าอากาศยานเปิดให้บริการในเดือนมกราคม พ.ศ. 2549 การขยายสนามบินแล้วเสร็จในปี พ.ศ. 2556 พื้นที่การบินของท่าอากาศยานจัดประเภทเป็นสนามบินพลเรือนระดับ 4C รันเวย์มีความยาว 3,000 เมตรและกว้าง 45 เมตร สามารถทำการขึ้นบินและลงจอดเครื่องบินรุ่น บี737-800, เอ321 และที่ต่ำกว่า มีอาคารผู้โดยสาร 2 อาคารได้แก่ อาคารผู้โดยสารระหว่างประเทศ T1 (6,328.2 ตารางเมตร) และอาคารผู้โดยสารภายในประเทศ T2 (10,854 ตารางเมตร) โดยมีพื้นที่รวม 17,182.2 ตารางเมตร พื้นที่หลุมจอดอากาศยาน 37,950 ตารางเมตร ซึ่งสามารถจอดเทียบเครื่องบินได้ 7 ลำ (ขนาด C 6 หลุมจอด, ขนาด B 1 หลุมจอด) และมีพื้นที่ลานจอดอากาศยานอีก 31,255 ตารางเมตร ท่าอากาศยานแห่งนี้สามารถรองรับความต้องการด้านการบินที่มีปริมาณผู้โดยสารใช้บริการปีละ 900,000 คน ผู้โดยสารในช่วงชั่วโมงเร่งด่วน 518 คน และปริมาณการขนส่งสินค้าและไปรษณีย์ 4,700 ตัน ท่าอากาศยานแห่งนี้เดิมมีชื่อว่าท่าอากาศยานต้าถงเป้ยเจียเจ้า () และเปลี่ยนชื่อเป็นท่าอากาศยานต้าถงยฺหวินกังในเดือนสิงหาคม พ.ศ. 2555 ตามชื่อถ้ำยฺหวินกังซึ่งเป็นแหล่งมรดกโลกและแหล่งท่องเที่ยวยอดนิยมที่อยู่ใกล้เคียง ในปี พ.ศ. 2567 ท่าอากาศยานต้าถงยฺหวินกังได้เปลี่ยนชื่อเป็น "ท่าอากาศยานนานาชาติต้าถงยฺหวินกัง"

ในปี พ.ศ. 2562 ท่าอากาศยานต้าถงให้บริการเส้นทางบินภายในประเทศจีน 23 เส้นทาง และเส้นทางบินระหว่างประเทศ 2 เส้นทาง โดยมีสายการบินภายในประเทศของจีนให้บริการเช่น แอร์ไชนา, ไชนาอีสเทิร์นแอร์ไลน์, แอร์กุ้ยหลิน, ซื่อชวนแอร์ไลน์, ไชนาเซาเทิร์นแอร์ไลน์, ลัคกี้แอร์, เทียนจินแอร์ไลน์, ชานตงแอร์ไลน์, เชินเจิ้นแอร์ไลน์, หลงแอร์, คุนหมิงแอร์ไลน์ เส้นทางบินภายในประเทศที่เคยให้บริการมีปลายทางได้แก่ ปักกิ่ง ไท่หยวน เทียนจิน และฉินหฺวางเต่า ทางตอนเหนือของจีน เซี่ยงไฮ้ เซี่ยเหมิน หางโจว หนานจิง เหอเฝย์ จี่หนาน และชิงเต่า ทางตะวันออก ฮาร์บิน เฉิ่นหยาง และต้าเหลียน ทางตะวันออกเฉียงเหนือ อู่ฮั่น กุ้ยหลิน ฉางชา และเจิ้งโจว ทางตอนกลาง กว่างโจว เชินเจิ้น ไหโข่ว ทางตอนใต้ อิ๋นชวัน ซีอาน หลานโจว ซีหนิง และอุรุมชี ทางตะวันตกเฉียงเหนือของจีน เฉิงตู คุนหมิง และฉงชิ่ง ทางตะวันตกเฉียงใต้ของจีน เส้นทางระหว่างประเทศมี 2 เส้นทางที่เคยให้บริการสู่ประเทศในเอเชียตะวันออกเฉียงใต้ได้แก่ เซียมเรียบ ประเทศกัมพูชา และกรุงเทพมหานคร ประเทศไทย

## สายการบินและจุดหมายปลายทาง

## ดูเพิ่ม
* ท่าอากาศยานชั่วโจวหวยเหริน
* รายชื่อท่าอากาศยานในประเทศจีน

## อ้างอิง

หมวดหมู่:ก่อตั้งในประเทศจีนในปี พ.ศ. 2549
ต้าถงยฺหวินกัง
ต้าถงยฺหวินกัง
หมวดหมู่:การขนส่งในมณฑลชานซี
หมวดหมู่:สิ่งก่อสร้างในมณฑลชานซี
สถาบันวิทยาศาสตร์โตเกียว

**สถาบันวิทยาศาสตร์โตเกียว** (, *Tōkyō kagaku daigaku*; ชื่อเรียก **Science Tokyo**) 
The Institute of Science Tokyo) เป็นมหาวิทยาลัยวิจัยในกรุงโตเกียว ประเทศญี่ปุ่น ก่อตั้งอย่างเป็นทางการในวันที่ 1 ตุลาคม พ.ศ. 2567 โดยการผนวกรวมระหว่าง สถาบันเทคโนโลยีแห่งโตเกียว (Tokyo Institute of Technology) และมหาวิทยาลัยการแพทย์และทันตกรรมโตเกียว (Tokyo Medical and Dental University) สถาบันมีวิทยาเขตหลักที่ โอกะยะมะ เมะงุโร และมีวิทยาเขตสาขาที่ โยะโกะฮะมะ, มินะโตะ บุนเคียว และอิชิคะวะ

## ดูเพิ่ม
* สถาบันเทคโนโลยีแห่งโตเกียว

## อ้างอิง

หมวดหมู่:สถาบันอุดมศึกษาในโตเกียว
ตำบลพระนอน (อำเภอเมืองนครสวรรค์)

**พระนอน** เป็นตำบลในอำเภอเมืองนครสวรรค์ จังหวัดนครสวรรค์ เป็นที่ตั้งของเขตห้ามล่าสัตว์ป่าบึงบอระเพ็ด 

## ที่ตั้งและอาณาเขต
ตำบลพระนอน มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลแควใหญ่ ตำบลเกรียงไกร และตำบลทับกฤช (อำเภอชุมแสง)
* **ทิศตะวันออก** ติดต่อกับตำบลวังมหากร (อำเภอท่าตะโก)
* **ทิศใต้** ติดต่อกับตำบลเขากะลา และตำบลเขาทอง (อำเภอพยุหะคีรี)
* **ทิศตะวันตก** ติดต่อกับตำบลหนองปลิง และตำบลนครสวรรค์ออก

## ประวัติ
พระนอน เดิมเป็นหมู่บ้านในตำบลหนองปลิง ปี พ.ศ. 2489 ทางราชการได้แบ่งพื้นที่ด้านทิศตะวันออกของตำบลหนองปลิงทั้งหมด 9 หมู่บ้าน ได้แก่ หมู่ 4 บ้านหินดาด, หมู่ 5 บ้านใหม่, หมู่ 6 บ้านไร่, หมู่ 7 บ้านปลวกสูง, หมู่ 8 บ้านหัวดง, หมู่ 9 บ้านเนินสำราญ, หมู่ 10 บ้านพุตานวน, หมู่ 11 บ้านพระนอน และหมู่ 12 บ้านหัวคลัก ออกมาตั้งเป็น ตำบลพระนอน

## การปกครองส่วนภูมิภาค

### การปกครองส่วนภูมิภาค
ตำบลพระนอนแบ่งพื้นที่การปกครองออกเป็น 15 หมู่บ้าน ได้แก่

* **หมู่ที่ 1** บ้านหินดาด
* **หมู่ที่ 2** บ้านใหม่
* **หมู่ที่ 3** บ้านไร่
* **หมู่ที่ 4** บ้านปลวกสูง
* **หมู่ที่ 5** บ้านหัวดง
* **หมู่ที่ 6** บ้านเนินสำราญ
* **หมู่ที่ 7** บ้านพุตานวน
* **หมู่ที่ 8** บ้านพระนอน
* **หมู่ที่ 9** บ้านหัวคลัก
* **หมู่ที่ 10** บ้านพุน้อย
* **หมู่ที่ 11** บ้านพุชะพลู
* **หมู่ที่ 12** บ้านหนองทราย
* **หมู่ที่ 13** บ้านห้วยลึก
* **หมู่ที่ 14** บ้านยางโทน
* **หมู่ที่ 15** บ้านปากดง

## อ้างอิง

พระนอน
พระนอน
ส.เพลินจิต

**ส.เพลินจิต** เป็นค่ายมวยไทยในกรุงเทพฯ ก่อตั้งโดยเสถียร เสถียรสุตในปี พ.ศ. 2524 ค่ายนี้เริ่มเป็นที่รู้จักเมื่อแก่นศักดิ์ ส.เพลินจิต ครองแชมป์ของสนามมวยราชดำเนินและสนามมวยเวทีลุมพินีในปี พ.ศ. 2532 และแสน ส.เพลินจิต ครองแชมป์โลกของสมาคมมวยโลกในปี พ.ศ. 2537 ค่ายปิดตัวลงในปี พ.ศ. 2557

นักมวยที่สังกัดค่าย ส.เพลินจิต มีดังนี้:

* แก่นศักดิ์ ส.เพลินจิต
* เข้ม ส.เพลินจิต ซึ่งต่อมาเป็นที่รู้จักในชื่อเข้ม ศิษย์สองพี่น้อง
* มานะศักดิ์ ส.เพลินจิต
* แสน ส.เพลินจิต
* สุริยา ส.เพลินจิต ชื่อบนสังเวียนของสุริยา ปราสาทหินพิมาย
* มีโชค ส.เพลินจิต

## อ้างอิง

หมวดหมู่:ค่ายมวยไทยในกรุงเทพมหานคร
หมวดหมู่:ก่อตั้งในประเทศไทยในปี พ.ศ. 2524
หมวดหมู่:สิ้นสุดในประเทศไทยในปี พ.ศ. 2557
เมืองในหมอก

***เมืองในหมอก*** เป็นภาพยนตร์ไทย สร้างโดยมูฟวิ่งพิคเจอร์ จัดจำหน่ายโดยสหมงคลฟิล์ม อำนวยการสร้างโดยชูศักดิ์ สอนอิ่มศาสตร์ กำกับโดยเพิ่มพล เชยอรุณ ออกฉายเมื่อวันที่ 25 กุมภาพันธ์ พ.ศ. 2521 ที่โรงภาพยนตร์แอมบาสเดอร์, สยาม, เมโทร ภาพยนตร์เป็นหนึ่งใน 25 เรื่องที่ได้รับการประกาศขึ้นทะเบียนมรดกภาพยนตร์ของชาติ ประจำปี 2555 

*เมืองในหมอก* เป็นภาพยนตร์ที่ดัดแปลงมาจากบทละครของอาลแบร์ กามูว์ นักเขียนชาวฝรั่งเศส ที่เขียนขึ้นตั้งแต่ พ.ศ. 2487 ในชื่อ *Le Malentendu* (*The Misunderstanding*) ภาพยนตร์เล่าถึงครอบครัวหนึ่งที่ประกอบกิจการโรงแรมในเมืองห่างไกลกันดาร อากาศหนาวเย็นมีหมอกปกคลุมอยู่แทบจะตลอดเวลา โดยมีเบื้องหลังอันน่าสะพรึงกลัวคือการลอบวางยาพิษแขกที่มาพักเพื่อชิงเอาทรัพย์สินเงินทอง 

ณัฐพงษ์ โอฆะพนม วิจารณ์งานด้านภาพของภาพยนตร์เรื่องนี้ว่า "ไม่เพียงเฉดสีและแสงเงาที่ถูกออกแบบมาในแนวทางของฟิล์มนัวร์ที่เน้นความหม่นทึบมืดอับ แต่งานกำกับภาพก็ถือว่าแตกต่างจากหนังในยุคสมัยรุ่นราวคราวเดียวกันค่อนข้างมาก"

## นักแสดง
* สรพงศ์ ชาตรี
* สุพรรณ บูรณพิมพ์
* กอบอรุณ
* สีเทา (จรัล เพ็ชรเจริญ)
* สมพล กงสุวรรณ
* เบญจวรรณ บุญญกาศ
* ปาริชาติ บริสุทธิ์
* แคทรียา เอรีกุล
* สมศักดิ์ ราชภักดี
* ประมวล อิสสระชัย
* สมถวิล สุวรรณกูฏ
* ปอง จุลละทรัพย์

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2521
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่กำกับโดย เพิ่มพล เชยอรุณ
หมวดหมู่:มรดกภาพยนตร์ของชาติ
มรกต มณีฉาย

**มรกต มณีฉาย** () เป็นนักแสดง และนางแบบชาวไทย เริ่มเข้าสู่วงการในปี 2537 มีชื่อเสียงจากผลงานถ่ายแบบภาพเซ็กซี่
และได้รับฉายาว่า **อกภูเขาไฟ** เพราะสัดส่วนของเธอ นอกจากนี้เธอยังมีผลงานด้านการแสดงภาพยนตร์ ละคร และมิวสิกวิดีโอคาราโอเกะ รวมทั้งผลงานอัลบั้มเพลง ปัจจุบันผันตัวทำธุรกิจด้านเกษตร และผลิตภัณฑ์ความงาม

## ประวัติ
มรกตเข้าสู่วงการจากการทำงานเบื้องหลังเป็นผู้ช่วยนางแบบ จนได้มาพบกับ อัญมณี สีชาด ชักชวนเธอไปถ่ายปฏิทินของ ออโต้คัลเลอร์ สีพ่นรถยนต์ ทำให้เธอมีชื่อเสียงนับตั้งแต่นั้นในภาพลักษณ์ของ เซ็กซี่สตาร์ มรกตได้มีโอกาสร่วมแสดงภาพยนตร์เรื่อง มังกรเจ้าพระยา ในปี 2537 ผลงานกำกับของ ฉลอง ภักดีวิจิตร ร่วมแสดงกับ ไมเคิล หว่อง และ ทอม ดันดี เธอยังมีผลงานอัลบั้มเพลง **ชุด เปิดอก** และร่วมแสดงละครโทรทัศน์พื้นบ้านจักร ๆ วงศ์ ๆ เช่นเรื่อง นางสิบสอง (2543) วงษ์สวรรค์ (2545) สิงหไกรภพ (2547) นอกจากนี้เธอยังมีข่าวคราวว่าคบหากับ หนู คลองเตย แต่เธอได้ออกมาปฏิเสธแล้วว่าเป็นเพียงแค่การร่วมงานกัน

## ผลงานการแสดง
### ละครโทรทัศน์

### ภาพยนตร์

|2537
|มังกรเจ้าพระยา
|ลินดา
|-
|2548
|หลวงพี่เท่ง
|เมียของเถ้าแก่เส็ง (รับเชิญ)
|-
|}

## ผลงานเพลง
* *อัลบั้ม ชุด เปิดอก* (พ.ศ. 2537)
# คนหนึ่งคน
# ไม้แข็ง
# มากไปอ๊ะป่าวเพ่
# แจ๊คพอต
# ถามจริง
# หนูลองยา
# นะนะ สนุกกว่า
# ให้เป็นทาน
# ยืนยัน
# สติแตก

## อ้างอิง

## แหล่งข้อมูลอื่น
*ผลงานการแสดงของ มรกต มณีฉาย

หมวดหมู่:บุคคลที่เกิดในปี พ.ศ. 2518
หมวดหมู่:นางแบบไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากจังหวัดนครราชสีมา
โค ชิบาซากิ

**โค ชิบาซากิ** (เกิด 5 สิงหาคม ค.ศ. 1981) เป็นนักแสดงและนักร้องชาวญี่ปุ่นที่ได้แสดงในรายการโทรทัศน์ ภาพยนตร์ และโฆษณา เธออยู่ภายใต้การดูแลของบริษัทสตาร์ดัสต์โปรโมชัน

## ประวัติ
### อาชีพนักแสดง

โค ชิบาซากิเดบิวต์ในปี ค.ศ. 2000 เมื่อเธอรับบทมิตสึโกะ โซมะ ในภาพยนตร์เรื่องเกมนรก โรงเรียนพันธุ์โหด ชิบาซากิยังได้รับคำชื่นชมอย่างมากจากบทสึบากิ ซากูราอิ ในภาพยนตร์เรื่องสุภาพบุรุษวัยเดือด (2001) ซึ่งทำให้เธอได้รับรางวัลหลายรางวัล รวมถึงรางวัลนักแสดงสมทบหญิงยอดเยี่ยมจากสมาคมภาพยนตร์ญี่ปุ่น, Hōchi Movie Award และ Kinema Junpō Award

ในปี ค.ศ. 2013 ชิบาซากิได้เดบิวต์ในภาพยนตร์ฮอลลีวูดเรื่อง 47 โรนิน มหาศึกซามูไร ซึ่งนำแสดงโดยคีอานู รีฟส์ และสร้างขึ้นโดยอ้างอิงเรื่องราวจากชูชิงงูระ เกี่ยวกับความจงรักภักดีและการแก้แค้นของซามูไร ภาพยนตร์เรื่องนี้ถูกโปรโมทว่าเป็นการดัดแปลงตำนานชูชิงงูระเป็นภาษาอังกฤษเป็นครั้งแรก โดยอิงจากเหตุการณ์ทางประวัติศาสตร์ในช่วงต้นศตวรรษที่ 18

ในปี ค.ศ. 2017 เธอรับบทนำเป็นอิอิ นาโอโทระ ในละครไทงะของเอ็นเอชเค เรื่อง Naotora: The Lady Warlord ก่อนที่จะถ่ายทำละคร ชิบาซากิได้ไปเยี่ยมหลุมฝังศพของนาโอโทระ

### อาชีพนักดนตรี
ชิบาซากิมีวงดนตรีสองวง ได้แก่ โค+ ร่วมกับมาซาฮารุ ฟูกูยามะ และ Galaxias! ร่วมกับ Deco*27 และ TeddyLoid

ชิบาซากิเดบิวต์ในวงการเพลงในปี ค.ศ. 2002 ด้วยซิงเกิลแรกของเธอที่มีชื่อว่า “Trust My Feelings” แต่เธอเริ่มเป็นที่รู้จักจากซิงเกิลที่สอง “Tsuki no Shizuku” ซึ่งถูกใช้ประกอบภาพยนตร์เรื่องขอเพียงเธอ... ฟื้นจากความตาย (2002) 

แม้ว่าเธอจะไม่ได้ประพันธ์ทำนองเพลง แต่โค ชิบาซากิเป็นผู้เขียนเนื้อร้องให้กับเพลงส่วนใหญ่ของเธอเอง ซิงเกิลของเธอกลายเป็นเพลงประกอบให้กับภาพยนตร์ ละคร และโฆษณาต่าง ๆ ซิงเกิลของเธอที่มีชื่อว่า "Lover Soul" เป็นเพลงปิดท้ายของละครโทรทัศน์ญี่ปุ่นเรื่องยอดชายใจแหวว

เพลงของเธอ “Another World” เป็นเพลงประกอบละครโทรทัศน์ญี่ปุ่นเรื่องบันทึกมรณะ เกมล่าท้าอนาคต (2011)

## อ้างอิง

หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงจากโตเกียว
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นักร้องป็อปหญิงญี่ปุ่น
หมวดหมู่:นักดนตรีจากโตเกียว
หมวดหมู่:บุคคลจากเขตโทชิมะ
หมวดหมู่:นักร้องจากโตเกียว
หมวดหมู่:นักแสดงที่ใช้นามแฝง
หมวดหมู่:ศิลปินจากสตาร์ดัสต์โปรโมชัน
หมวดหมู่:นักแสดงนำละครไทงะ
หมวดหมู่:ศิลปินสังกัดยูนิเวอร์แซลมิวสิกเจแปน
หมวดหมู่:นักแสดงหญิงชาวญี่ปุ่นในศตวรรษที่ 20
หมวดหมู่:นักแสดงหญิงชาวญี่ปุ่นในศตวรรษที่ 21
หมวดหมู่:นักร้องหญิงชาวญี่ปุ่นในศตวรรษที่ 21
หมวดหมู่:นักร้องนักแต่งเพลงหญิงชาวญี่ปุ่น
รายชื่อประเทศเรียงตามผลิตภัณฑ์มวลรวมในประเทศ (ราคาตลาด) ต่อหัว

thumb|upright=1.6|ประเทศหรือดินแดนจำแนกตามผลิตภัณฑ์มวลรวมในประเทศ (ราคาตลาด) ต่อหัวใน ค.ศ. 2024

ผลิตภัณฑ์มวลรวมในประเทศที่เป็นตัวเงินต่อหัว หมายถึงมูลค่ารวมของสินค้าและบริการสำเร็จรูปของประเทศ (ผลิตภัณฑ์มวลรวมภายในประเทศ) หารด้วยจำนวนประชากรทั้งหมด (ต่อหัว)

ผลิตภัณฑ์มวลรวมภายในประเทศต่อหัวมักถูกใช้เป็นตัวชี้วัดมาตรฐานการครองชีพของประเทศ อย่างไรก็ตาม ตัวเลขนี้ไม่ถูกต้องนัก เนื่องจากผลิตภัณฑ์มวลรวมภายในประเทศต่อหัวไม่ใช่ตัวชี้วัดรายได้ส่วนบุคคล และไม่ได้คำนึงถึงต้นทุนและผลประโยชน์ทางสังคมและสิ่งแวดล้อม ตัวชี้วัดรายได้ส่วนบุคคลประกอบด้วย ค่าจ้างเฉลี่ย รายได้ที่แท้จริง รายได้มัธยฐาน รายได้ที่ใช้จ่ายได้ และรายได้มวลรวมประชาชาติต่อหัว

การเปรียบเทียบผลิตภัณฑ์มวลรวมภายในประเทศต่อหัวมักทำโดยพิจารณาจากภาวะเสมอภาคของอำนาจซื้อ เพื่อปรับให้เหมาะสมกับความแตกต่างของค่าครองชีพในแต่ละประเทศ ภาวะเสมอภาคของอำนาจซื้อช่วยขจัดปัญหาอัตราแลกเปลี่ยนได้เป็นส่วนใหญ่ แต่ไม่ได้ช่วยแก้ไขปัญหาอื่น ๆ ทั้งหมด ไม่ได้สะท้อนมูลค่าผลผลิตทางเศรษฐกิจในการค้าระหว่างประเทศ และยังต้องใช้การประมาณการที่มากกว่าผลิตภัณฑ์มวลรวมในประเทศต่อหัว โดยรวมแล้ว ตัวเลขภาวะเสมอภาคของอำนาจซื้อต่อหัวมีการกระจายตัวที่แคบกว่าตัวเลขผลิตภัณฑ์มวลรวมในประเทศต่อหัวที่เป็นตัวเงิน

ผลิตภัณฑ์มวลรวมภายในประเทศต่อหัวไม่ได้พิจารณาความแตกต่างของค่าครองชีพในแต่ละประเทศ และผลลัพธ์อาจแตกต่างกันอย่างมากในแต่ละปี ขึ้นอยู่กับความผันผวนของอัตราแลกเปลี่ยนเงินตราของประเทศนั้น ๆ ความผันผวนดังกล่าวอาจส่งผลต่ออันดับของประเทศในแต่ละปี ขณะที่มาตรฐานการครองชีพของประชากรอาจไม่เปลี่ยนแปลงมากนัก

เขตอำนาจชั้นนำหลายแห่งที่มีผลิตภัณฑ์มวลรวมในประเทศต่อหัว (ราคาตลาด) อาจถูกพิจารณาว่าเป็นดินแดนภาษีต่ำ และข้อมูลผลิตภัณฑ์มวลรวมในประเทศของเขตอำนาจเหล่านี้อาจถูกบิดเบือนอย่างมีนัยสำคัญจากกิจกรรมการวางแผนภาษี ตัวอย่างเช่น เบอร์มิวดา หมู่เกาะเคย์แมน ไอร์แลนด์ และลักเซมเบิร์ก

หน่วยงานที่ไม่มีอำนาจอธิปไตย (โลก ทวีป และดินแดนในภาวะพึ่งพิงบางแห่ง) และรัฐที่ได้รับการรับรองในระดับนานาชาติอย่างจำกัด จะรวมอยู่ในรายชื่อในกรณีที่ปรากฏในแหล่งข้อมูล เศรษฐกิจเหล่านี้ไม่ได้ถูกจัดอันดับในแผนภูมิ (ยกเว้นคอซอวอและไต้หวัน) แต่ถูกจัดลำดับตามผลิตภัณฑ์มวลรวมในประเทศเพื่อการเปรียบเทียบ สมาชิกสหประชาชาติสามประเทศ (คิวบา โมนาโก และเกาหลีเหนือ) ไม่ได้เป็นสมาชิกของกองทุนการเงินระหว่างประเทศ ดังนั้นเศรษฐกิจของพวกเขาจึงไม่ได้รับการจัดอันดับ คอซอวอไม่ได้เป็นสมาชิกของสหประชาชาติและเป็นสมาชิกของกองทุนการเงินระหว่างประเทศ ไต้หวันไม่ใช่สมาชิกของกองทุนการเงินระหว่างประเทศ แต่ถูกจัดอยู่ในดัชนีอย่างเป็นทางการของกองทุนการเงินระหว่างประเทศ

## ตาราง
*ข้อมูลทั้งหมดแสดงเป็น[[ดอลลาร์สหรัฐ]]ในปัจจุบัน ตารางจะจัดอันดับแต่ละประเทศหรือดินแดนตามการประมาณของกองทุนการเงินระหว่างประเทศในตอนแรก และสามารถจัดอันดับใหม่โดยใช้แหล่งที่มาใดก็ได้*

## อ้างอิง

หมวดหมู่:รายชื่อประเทศ
อัตราแลกเปลี่ยน

[upright=1.2|thumbnail|right|ธนบัตรทั้งสามสกุลเงินตรา ได้แก่ [ดอลลาร์สหรัฐ ยูโร และเลวูโรมาเนีย]]

ในการเงิน **อัตราแลกเปลี่ยน** () คืออัตราที่ใช้แลกเปลี่ยนสกุลเงินหนึ่งกับอีกสกุลเงินหนึ่ง โดยทั่วไปแล้ว สกุลเงินต่าง ๆ มักเป็นสกุลเงินประจำชาติ แต่อาจเป็นสกุลเงินของประเทศรอง เช่น ในกรณีของฮ่องกง หรืออาจเป็นสกุลเงินของสหภาพเหนือชาติ เช่น ในกรณีของเงินยูโร

อัตราแลกเปลี่ยนยังถือเป็นมูลค่าของสกุลเงินของประเทศหนึ่งเมื่อเทียบกับอีกสกุลเงินหนึ่ง ตัวอย่างเช่น อัตราแลกเปลี่ยนระหว่างธนาคารที่ 141 เยนญี่ปุ่นต่อดอลลาร์สหรัฐ หมายความว่า 141 เยนจะถูกแลกเปลี่ยนเป็น 1 ดอลลาร์สหรัฐ หรือ 1 ดอลลาร์สหรัฐจะถูกแลกเปลี่ยนเป็น 141 เยน ในกรณีนี้ กล่าวได้ว่าราคาของเงินดอลลาร์เมื่อเทียบกับเงินเยนคือ 141 เยน หรือกล่าวอีกนัยหนึ่งคือราคาของเงินเยนเมื่อเทียบกับเงินดอลลาร์คือ 1/141 ดอลลาร์สหรัฐ

อัตราแลกเปลี่ยนอาจอ้างอิงเป็นอัตราส่วนได้ เช่น ดอลลาร์สหรัฐ/ยูโร อาจเท่ากับ 0.8625 ในกรณีนี้ อัตราส่วนดังกล่าวต้องตีความว่าเป็นอัตราส่วนที่ไม่มีมิติ กล่าวคือ ดอลลาร์สหรัฐ/ยูโร = 0.8625 หรือ 1 ดอลลาร์สหรัฐ = 0.8625 ยูโร หมายความว่า 1 ดอลลาร์สหรัฐจะแลกกับ 0.8625 ยูโร หรือ 1 ยูโรจะแลกกับ 1/0.8625 = 1.1594 ดอลลาร์สหรัฐ เทียบเท่ากับยูโร/ดอลลาร์สหรัฐ = 1.1594

แต่ละประเทศจะกำหนดระบบอัตราแลกเปลี่ยนที่จะใช้กับสกุลเงินของตน ตัวอย่างเช่น สกุลเงินอาจเป็นแบบลอยตัว แบบตรึงราคา (คงที่) หรือแบบผสม รัฐบาลสามารถกำหนดข้อจำกัดและการควบคุมอัตราแลกเปลี่ยนได้ นอกจากนี้ ประเทศต่าง ๆ อาจมีสกุลเงินที่แข็งค่าหรืออ่อนค่าได้เช่นกัน ยังไม่มีข้อตกลงในเอกสารทางเศรษฐศาสตร์เกี่ยวกับนโยบายอัตราแลกเปลี่ยนของประเทศที่เหมาะสมที่สุด (ต่างจากในเรื่องการค้าที่การค้าเสรีถือว่าเหมาะสมที่สุด) แต่ระบบอัตราแลกเปลี่ยนของประเทศสะท้อนถึงปัจจัยทางการเมือง

ในระบบอัตราแลกเปลี่ยนแบบลอยตัว อัตราแลกเปลี่ยนจะถูกกำหนดโดยตลาดแลกเปลี่ยนต่างประเทศ ซึ่งเปิดกว้างสำหรับผู้ซื้อและผู้ขายหลากหลายประเภท และมีการซื้อขายสกุลเงินอย่างต่อเนื่องตลอด 24 ชั่วโมง ยกเว้นวันหยุดสุดสัปดาห์ (เช่น ซื้อขายตั้งแต่เวลา 20.15 น. GMT ของวันอาทิตย์ จนถึงเวลา 22:00 น. GMT ของวันศุกร์) อัตราแลกเปลี่ยนแบบจุดคืออัตราแลกเปลี่ยนปัจจุบัน ในขณะที่อัตราแลกเปลี่ยนแบบล่วงหน้าคืออัตราแลกเปลี่ยนที่เสนอซื้อขายในวันนี้ แต่สำหรับการส่งมอบและการชำระเงินในวันที่กำหนดในอนาคต

ในตลาดแลกเปลี่ยนเงินตราปลีก ผู้รับแลกเงินตราจะเสนอราคาซื้อและราคาขายที่แตกต่างกัน โดยการแลกเปลี่ยนส่วนใหญ่จะเป็นการซื้อหรือขายสกุลเงินท้องถิ่น ซึ่งอัตราซื้อคืออัตราที่ผู้รับแลกเงินจะซื้อเงินตราต่างประเทศจากลูกค้า และอัตราขายก็คืออัตราที่ผู้รับแลกเงินจะขายสกุลเงินนั้น ๆ ให้กับลูกค้า อัตราที่เสนอจะมีการรวมค่าเผื่อสำหรับส่วนต่าง (หรือกำไร) ของผู้รับแลกเงินตราไว้ในการซื้อขาย หรืออาจมีการเก็บส่วนต่างนี้ในรูปของค่าคอมมิชชันหรือวิธีอื่น นอกจากนี้ อาจมีการเสนออัตราที่แตกต่างกันสำหรับการแลกเปลี่ยนในรูปแบบเงินสด ธุรกรรมเอกสาร หรือการโอนเงินทางอิเล็กทรอนิกส์ อัตราที่สูงกว่าสำหรับธุรกรรมเอกสารได้รับการอ้างเหตุผลว่าเป็นการชดเชยเวลาและต้นทุนที่เพิ่มขึ้นในการจัดการเอกสาร ในทางกลับกัน แม้ว่าเงินสดจะสามารถนำไปขายต่อได้ทันที แต่ก็มีค่าใช้จ่ายด้านความปลอดภัย การจัดเก็บ การขนส่ง และค่าใช้จ่ายในการผูกเงินทุนไว้ในสต็อกธนบัตร

## อ้างอิง

หมวดหมู่:สกุลเงิน
หมวดหมู่:ตลาดแลกเปลี่ยนต่างประเทศ
หมวดหมู่:เศรษฐศาสตร์มหภาคระหว่างประเทศ
หมวดหมู่:อัตรา
หมวดหมู่:อำนาจซื้อ
หมวดหมู่:ทุนสำรองระหว่างประเทศ
ตำบลนิคมเขาบ่อแก้ว

**นิคมเขาบ่อแก้ว** เป็นตำบลในอำเภอพยุหะคีรี จังหวัดนครสวรรค์ เดิมเป็นนิคมสร้างตนเองเขาบ่อแก้ว ปัจจุบันกรมพัฒนาสังคมและสวัสดิการได้ดำเนินการประกาศสิ้นสภาพนิคม 

## ที่ตั้งและอาณาเขต
ตำบลนิคมเขาบ่อแก้ว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสระทะเล และตำบลเขาทอง
* **ทิศตะวันออก** ติดต่อกับตำบลเขากะลา
* **ทิศใต้** ติดต่อกับตำบลอุดมธัญญา (อำเภอตากฟ้า) และตำบลหนองโพ (อำเภอตาคลี)
* **ทิศตะวันตก** ติดต่อกับตำบลเนินมะกอก

## ประวัติ
พื้นที่นี้เดิมอยู่ในเขตตำบลเนินมะกอก ปี พ.ศ. 2502 ทางจังหวัดนครสวรรค์ได้กำหนดพื้นที่ฝั่งตะวันออกของตำบลเนินมะกอก เพื่อนำที่ดินรกร้างว่างเปล่ามาใช้ประโยชน์ ช่วยเหลือคนยากจนให้มีที่อยู่อาศัยและที่ดินทำกินในลักษณะชุมชนที่เป็นระเบียบ พัฒนาให้มีรายได้และมีคุณภาพชีวิตที่ดีขึ้นแล้วให้กรรมสิทธิ์ในที่ดินแปลงนั้น

หลังจากจัดตั้งนิคมสร้างตนเอง ทางราชการเห็นว่าควรแยกพื้นที่เป็นเอกเทศ จึงแยกพื้นที่หมู่ 6 บ้านเขาสระนางสรง, หมู่ 13 บ้านเนินแสมสาร, หมู่ 14 บ้านเขาถ้ำเพดาน, หมู่ 15 บ้านหนองไม้แดง, หมู่ 16 บ้านบ่อทอง, หมู่ 17 บ้านเขาบ่อแก้ว, หมู่ 18 บ้านเขาบ่อเหล็ก, หมู่ 19 บ้านวังตามา และหมู่ 20 บ้านห้วยตั้ง ของตำบลเนินมะกอก ตั้งขึ้นเป็น ตำบลนิคมเขาบ่อแก้ว

## การปกครองส่วนภูมิภาค

### การปกครองส่วนภูมิภาค
ตำบลนิคมเขาบ่อแก้วแบ่งพื้นที่การปกครองออกเป็น 16 หมู่บ้าน ได้แก่

* **หมู่ที่ 1** บ้านหนองไม้แดง
* **หมู่ที่ 2** บ้านบ่อทอง
* **หมู่ที่ 3** บ้านนิคมเขาบ่อแก้ว
* **หมู่ที่ 4** บ้านเขาบ่อเหล็ก
* **หมู่ที่ 5** บ้านวังตามา
* **หมู่ที่ 6** บ้านเขาสระนางสรง
* **หมู่ที่ 7** บ้านเขาถ้ำเพดาน
* **หมู่ที่ 8** บ้านเนินแสมสาร
* **หมู่ที่ 9** บ้านห้วยตั้ง
* **หมู่ที่ 10** บ้านเขาเด็กเลี้ยงวัว
* **หมู่ที่ 11** บ้านตลาดวัว
* **หมู่ที่ 12** บ้านโป่งสวรรค์
* **หมู่ที่ 13** บ้านเขาสนามชัย
* **หมู่ที่ 14** บ้านน้ำพุ
* **หมู่ที่ 15** บ้านทุ่งใหญ่พัฒนา
* **หมู่ที่ 16** บ้านบ่อใหม่

## อ้างอิง

นิคมเขาบ่อแก้ว
นิคมเขาบ่อแก้ว
อาเดลาอีดแห่งปารีส

**อาเดลาอีดแห่งปารีส** (; ;  ค.ศ. 850/853 – 10 พฤศจิกายน ค.ศ. 901) เป็นราชินีชาวแฟรงก์ พระนางเป็นพระมเหสีองค์ที่สองของหลุยส์ผู้ติดอ่าง พระมหากษัตริย์อาณาจักรแฟรงก์ตะวันตกและพระราชมารดาของชาร์ลผู้เรียบง่าย

## พระชนม์ชีพ
อาเดลาอีดเป็นพระธิดาในเคานต์พาลาไทน์อาดาลาร์ดแห่งปารีส ชาร์ลผู้เรียบง่าย พระมหากษัตริย์แฟรงก์ตะวันตก ทรงเลือกพระนางให้สมรสกับหลุยส์ผู้ติดอ่าง พระราชโอรสและรัชทายาท แม้ว่าหลุยส์แอบสมรสกับอันส์การ์ดแห่งบูร์กอญที่ขัดกับคำขอของพระราชบิดา แม้ว่าพระเจ้าหลุยส์กับอันส์การ์ดมีพระโอรสธิดาอยู่แล้วสองพระองค์ คือ พระเจ้าหลุยส์และพระเจ้าคาร์โลมัน แต่พระเจ้าชาร์ลทรงโน้มน้าวพระสันตะปาปายอห์นที่ 8 ให้ยุติการสมรส ต่อมา พระเจ้าชาร์ลทรงให้พระราชโอรสอภิเษกสมรสกับอาเดลาอีดในเดือนกุมภาพันธ์ ค.ศ. 875 อย่างไรก็ตาม การสมรสครั้งนี้ถูกตั้งคำถาม เนื่องจากความสัมพันธ์ทางสายพระโลหิตที่ใกล้ชิดระหว่างทั้งสอง เมื่อวันที่ 7 กันยายน ค.ศ. 878 พระสันตะปาปาทรงสวมมงกุฎให้พระเจ้าหลุยส์ (ผู้ขึ้นครองราชย์ต่อจากพระราชบิดาในปีก่อน) แต่พระสันตะปาปาทรงปฏิเสธที่จะสวมมงกุฎให้อาเดลาอีด

เมื่อหลุยส์ผู้ติดอ่างสวรรคตที่กงเปียญเมื่อวันที่ 10 เมษายน ค.ศ. 879 อาเดลาอีดกำลังตั้งครรภ์และประสูติพระราชโอรสในวันที่ 17 กันยายน ค.ศ. 879 ซึ่งมีพระนามว่าชาร์ลผู้เรียบง่าย การประสูติของพระราชโอรสองค์นี้นำไปสู่ข้อพิพาทระหว่างอาเดลาอีดและอันส์การ์ด อันส์การ์ดและพระราชโอรสของนางกล่าวหาว่าอาเดลาอีดมีชู้ อาเดลาอีดจึงโต้แย้งสิทธิ์ของบุตรชายของอันส์การ์ดในการสืบทอดราชสมบัติ ในที่สุด อาเดลาอีดก็ชนะคดี แต่ถึงกระนั้น พระราชโอรสของอันส์การ์ดอย่างหลุยส์และคาร์โลมันยังคงเป็นกษัตริย์จนกระทั่งสวรรคตโดยไม่มีรัชทายาทใน ค.ศ. 882 และ 884 ตามลำดับ โดยในขณะนั้นมีการโต้แย้งเรื่องราชบัลลังก์ระหว่างโอโด เคานต์แห่งปารีส และคาร์ลพระวรกายพ่วงพี

ในที่สุดชาร์ลก็สืบราชบัลลังก์ของพระราชบิดาใน ค.ศ. 898 โดยพระราชมารดาของพระองค์ได้ทรงช่วยสถาปนาพระองค์ให้เป็นกษัตริย์

## สิ้นพระชนม์
อาเดลาอีดสิ้นพระชนม์ที่ล็องในวันที่ 10 พฤศจิกายน ค.ศ. 901 และฝั่งไว้ที่แอบบีย์แห่ง Saint-Corneille กงเปียญ ปีการ์ดี

## อ้างอิง

## ข้อมูล

*
*
*
*

หมวดหมู่:บุคคลที่เกิดในคริสต์ทศวรรษ 850
หมวดหมู่:ราชวงศ์การอแล็งเฌียง
หมวดหมู่:สมเด็จพระราชินีชาวแฟรงก์
หมวดหมู่:สมเด็จพระราชินีแห่งฝรั่งเศส
หมวดหมู่:สมเด็จพระราชินีแห่งอากีแตน
หมวดหมู่:ผู้หญิงจากจักรวรรดิการอแล็งเฌียง
หมวดหมู่:พระราชชนนีชาวฝรั่งเศส
ตำบลเนินมะกอก (อำเภอพยุหะคีรี)

**เนินมะกอก** เป็นตำบลในอำเภอพยุหะคีรี จังหวัดนครสวรรค์ เป็นที่ตั้งของสถานีรถไฟเนินมะกอกและสถานีรถไฟหัวงิ้วของทางรถไฟสายเหนือ 

## ที่ตั้งและอาณาเขต
ตำบลเนินมะกอก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสระทะเล
* **ทิศตะวันออก** ติดต่อกับตำบลนิคมเขาบ่อแก้ว
* **ทิศใต้** ติดต่อกับตำบลหนองโพ (อำเภอตาคลี)
* **ทิศตะวันตก** ติดต่อกับตำบลม่วงหัก ตำบลท่าน้ำอ้อย และตำบลพยุหะ

## ประวัติ
พื้นที่นี้เดิมชื่อ "บ้านมะกอก" เป็นหมู่บ้านเล็กริมทางรถไฟสายเหนือ สภาพพื้นที่เดิมเป็นที่ราบสูง มีต้นมะกอกขึ้นเป็นจำนวนมากและมีราษฎรมาปลูกบ้านเรือนอยู่อาศัยกันเป็นกลุ่ม และชาวบ้านจึงเรียกเป็น *เนินมะกอก* ต่อมาปี พ.ศ. 2502 ทางจังหวัดนครสวรรค์กำหนดพื้นที่ฝั่งตะวันออกของตำบลเนินมะกอก เพื่อนำที่ดินรกร้างว่างเปล่ามาใช้ประโยชน์ ช่วยเหลือคนยากจนให้มีที่อยู่อาศัยและที่ดินทำกินในลักษณะชุมชนที่เป็นระเบียบ พัฒนาให้มีรายได้และมีคุณภาพชีวิตที่ดีขึ้นแล้วให้กรรมสิทธิ์ในที่ดินแปลงนั้น 

หลังจากจัดตั้งนิคมสร้างตนเอง ทางราชการเห็นว่าควรแยกพื้นที่เป็นเอกเทศ จึงแยกพื้นที่หมู่ 6 บ้านเขาสระนางสรง, หมู่ 13 บ้านเนินแสมสาร, หมู่ 14 บ้านเขาถ้ำเพดาน, หมู่ 15 บ้านหนองไม้แดง, หมู่ 16 บ้านบ่อทอง, หมู่ 17 บ้านเขาบ่อแก้ว, หมู่ 18 บ้านเขาบ่อเหล็ก, หมู่ 19 บ้านวังตามา และหมู่ 20 บ้านห้วยตั้ง ของตำบลเนินมะกอก ไปตั้งขึ้นเป็น ตำบลนิคมเขาบ่อแก้ว

## การปกครองส่วนภูมิภาค

### การปกครองส่วนภูมิภาค
ตำบลนิคมเขาบ่อแก้วแบ่งพื้นที่การปกครองออกเป็น 12 หมู่บ้าน ได้แก่

* **หมู่ที่ 1** บ้านเนินกลาง
* **หมู่ที่ 2** บ้านเนินมะกอกกลาง
* **หมู่ที่ 3** บ้านเนินมะกอกใต้
* **หมู่ที่ 4** บ้านหนองกระดิ่ง
* **หมู่ที่ 5** บ้านหนองหมู
* **หมู่ที่ 6** บ้านหนองกระทะ
* **หมู่ที่ 7** บ้านหนองแหน
* **หมู่ที่ 8** บ้านสระใหญ่
* **หมู่ที่ 9** บ้านหัวงิ้ว
* **หมู่ที่ 10** บ้านเนินมะกอกเหนือ
* **หมู่ที่ 11** บ้านประดู่เฒ่า
* **หมู่ที่ 12** บ้านสายหกพัฒนา

## อ้างอิง

เนินมะกอก
เนินมะกอก
โลกสุดอัศจรรย์ของกัมบอล (ฤดูกาลที่ 3)

ฤดูกาลที่ 3 ของซิตคอมแอนิเมชันจากความร่วมมือระหว่างสหราชอาณาจักรและสหรัฐเรื่อง*[[โลกสุดอัศจรรย์ของกัมบอล]]* () สร้างสรรค์โดย เบน บ็อคคเล็ต ออกอากาศทางช่อง Cartoon Network ในสหรัฐอเมริกา และผลิตโดย Cartoon Network Development Studio Europe ฤดูกาลนี้มีจำนวนตอนทั้งหมด 40 ตอน เนื้อเรื่องยังคงเน้นไปที่การผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี พร้อมกับดาร์วิน พี่น้องบุญธรรมซึ่งเป็นปลาทอง พวกเขามักจะก่อความวุ่นวายร่วมกับสมาชิกในครอบครัว รวมถึงกลุ่มนักเรียนที่หลากหลายในโรงเรียน Elmore Junior High ซึ่งเป็นระดับมัธยมศึกษาตอนต้นที่พวกเขาศึกษาอยู่

## การพัฒนา
### เนื้อเรื่อง
เช่นเดียวกับฤดูกาลก่อนหน้า เนื้อหาในแต่ละตอนยังคงติดตามการผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี และดาร์วิน พี่น้องบุญธรรมซึ่งเป็นปลาทอง ขณะที่พวกเขาต้องรับมือกับชีวิตในโรงเรียน ความสัมพันธ์ภายในครอบครัว และการผจญภัยที่เหนือจริงในเมืองเอลโมร์ ในวิดีโอเบื้องหลังที่บันทึกการผลิตของฤดูกาลที่สอง เบน บ็อคคเล็ต ผู้สร้างซีรีส์ ได้ขยายความเกี่ยวกับการพัฒนาตัวละครบางตัว และอธิบายว่าตัวละครเหล่านั้นมีพื้นฐานมาจากปฏิสัมพันธ์ในวัยเด็กของเขาเอง

### การผลิต
การผลิตสำหรับฤดูกาลที่สามดำเนินไปตั้งแต่วันที่ 5 ธันวาคม ค.ศ. 2013 ถึง 5 กุมภาพันธ์ ค.ศ. 2015 โดยในเดือนตุลาคม ค.ศ. 2012 Cartoon Network ได้ประกาศต่อสัญญาซีรีส์เรื่อง *โลกสุดอัศจรรย์ของกัมบอล* สำหรับฤดูกาลที่สามซึ่งประกอบด้วยตอนทั้งหมด 40 ตอน และอีกครั้งที่แต่ละตอนในฤดูกาลนี้ยังคงกำกับโดย มิก เกรฟส์ 

ฤดูกาลนี้ถือเป็นการเปิดตัวนักพากย์ประจำซีรีส์คนใหม่ ได้แก่ เจคอบ ฮอปกินส์ และ เทอร์เรลล์ แรนซัม จูเนียร์ ซึ่งเข้ามารับบทกัมบอลและดาร์วินต่อจาก โลแกน โกรฟ และ เควซี โบอาเก ในช่วงท้ายของตอนแรกที่มีชื่อว่า "The Kids" ซึ่งตอนนี้เองก็ได้ทำหน้าที่แนะนำฮอปกินส์และแรนซัมให้ผู้ชมรู้จักอย่างเป็นทางการ

## การออกอากาศ
ฤดูกาลนี้ออกอากาศครั้งแรกทางช่อง Cartoon Network ในสหราชอาณาจักรและไอร์แลนด์เมื่อเดือนกันยายน ค.ศ. 2014 โดยในสหรัฐอเมริกา ฤดูกาลนี้มีจำนวนผู้ชมเฉลี่ยอยู่ที่ 1.937 ล้านคนต่อตอน

## ตอน




## อ้างอิง

หมวดหมู่:ฤดูกาลของโลกสุดอัศจรรย์ของกัมบอล
โลกสุดอัศจรรย์ของกัมบอล (ฤดูกาลที่ 4)

ฤดูกาลที่ 4 ของซิตคอมแอนิเมชันจากความร่วมมือระหว่างสหราชอาณาจักรและสหรัฐเรื่อง*[[โลกสุดอัศจรรย์ของกัมบอล]]* () สร้างสรรค์โดย เบน บ็อคคเล็ต ออกอากาศทางช่อง Cartoon Network ในสหรัฐอเมริกา และผลิตโดย Cartoon Network Development Studio Europe เนื้อเรื่องยังคงเน้นไปที่การผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี พร้อมกับดาร์วิน พี่น้องบุญธรรมซึ่งเป็นปลาทอง พวกเขามักจะก่อความวุ่นวายร่วมกับสมาชิกในครอบครัว รวมถึงกลุ่มนักเรียนที่หลากหลายในโรงเรียน Elmore Junior High ซึ่งเป็นระดับมัธยมศึกษาตอนต้นที่พวกเขาศึกษาอยู่ ฤดูกาลนี้เริ่มต้นการถ่ายทำเมื่อวันที่ 6 มกราคม ค.ศ. 2015 และสิ้นสุดการถ่ายทำเมื่อวันที่ 28 เมษายน ค.ศ. 2016

ในฤดูกาลนี้มีจำนวนผู้ชมเฉลี่ยอยู่ที่ 1.356 ล้านคนต่อตอน ซึ่งถือเป็นสถิติที่ลดลงเมื่อเทียบกับฤดูกาลก่อนหน้า ได้แก่ ฤดูกาลที่ 1 (1.998 ล้านคน), ฤดูกาลที่ 2 (1.712 ล้านคน) และฤดูกาลที่ 3 (1.937 ล้านคน)

## การผลิต
ฤดูกาลนี้เป็นฤดูกาลสุดท้ายที่กำกับโดย มิก เกรฟส์ ตลอดทั้งฤดูกาล นอกจากนี้ในตอน "The Fury" ยังมีความพิเศษที่มีฉากต่อสู้ในรูปแบบอนิเมะ ซึ่งได้รับความร่วมมือจากสตูดิโอ Studio 4°C ในการผลิต และกำกับโดย โทคุยูกิ มัตสึทาเกะ

## ตอน



## หมายเหตุ

## อ้างอิง

หมวดหมู่:ฤดูกาลของโลกสุดอัศจรรย์ของกัมบอล
โลกสุดอัศจรรย์ของกัมบอล (ฤดูกาลที่ 5)

ฤดูกาลที่ 5 ของซิตคอมแอนิเมชันจากความร่วมมือระหว่างสหราชอาณาจักรและสหรัฐเรื่อง*[[โลกสุดอัศจรรย์ของกัมบอล]]* () สร้างสรรค์โดย เบน บ็อคคเล็ต เริ่มออกอากาศทางช่อง Cartoon Network ในสหรัฐอเมริกาเมื่อวันที่ 1 กันยายน ค.ศ. 2016 และผลิตโดย Cartoon Network Development Studio Europe เนื้อเรื่องยังคงเน้นไปที่การผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี พร้อมกับดาร์วิน พี่น้องบุญธรรมซึ่งเป็นปลาทอง พวกเขามักจะก่อความวุ่นวายร่วมกับสมาชิกในครอบครัว รวมถึงกลุ่มนักเรียนที่หลากหลายในโรงเรียน Elmore Junior High ซึ่งเป็นระดับมัธยมศึกษาตอนต้นที่พวกเขาศึกษาอยู่

## การพัฒนา
### เนื้อเรื่อง
เช่นเดียวกับฤดูกาลก่อนหน้า เนื้อหาในแต่ละตอนยังคงติดตามการผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี และดาร์วิน พี่น้องบุญธรรมซึ่งเป็นปลาทอง ขณะที่พวกเขาต้องรับมือกับชีวิตในโรงเรียน ความสัมพันธ์ภายในครอบครัว และการผจญภัยที่เหนือจริงในเมืองเอลโมร์ ในวิดีโอเบื้องหลังที่บันทึกการผลิตของฤดูกาลที่สอง เบน บ็อคคเล็ต ผู้สร้างซีรีส์ ได้ขยายความเกี่ยวกับการพัฒนาตัวละครบางตัว และอธิบายว่าตัวละครเหล่านั้นมีพื้นฐานมาจากปฏิสัมพันธ์ในวัยเด็กของเขาเอง

### การผลิต
การผลิตสำหรับฤดูกาลที่ห้าเริ่มต้นขึ้นเมื่อวันที่ 3 มีนาคม ค.ศ. 2016 และสิ้นสุดในวันที่ 12 พฤษภาคม ค.ศ. 2017 โดยก่อนหน้านี้ในวันที่ 2 มิถุนายน ค.ศ. 2014 Cartoon Network ได้ประกาศต่อสัญญาซีรีส์สำหรับฤดูกาลที่สี่และห้าพร้อมกัน โดยทั้งสองฤดูกาลรวมกันจะมีจำนวนตอนเทียบเท่ากับตอนความยาวครึ่งชั่วโมงจำนวน 40 ตอน แม้ว่า มิก เกรฟส์ ยังคงดำรงตำแหน่งผู้กำกับซีรีส์ แต่ในฤดูกาลนี้มี อองตวน เปเรซ อดีตผู้ช่วยผู้กำกับ ก้าวขึ้นมาช่วยกำกับในบางตอนด้วย ในช่วงท้ายของตอน "The Copycats" กัมบอลและดาร์วินได้เปลี่ยนนักพากย์เสียงใหม่อีกครั้ง เนื่องจากนักพากย์เดิมเริ่มเข้าสู่วัยเจริญพันธุ์ (Puberty) โดย นโคลัส แคนตู มาแทนที่ เจคอบ ฮอปกินส์ (ในบทกัมบอล) และ ดอนีลล์ แฮนสลีย์ จูเนียร์ มาแทนที่ เทอร์เรลล์ แรนซัม จูเนียร์ (ในบทดาร์วิน) อย่างไรก็ตาม ตอนที่มีชื่อว่า "The Ollie" ได้หลุดออกมาก่อนกำหนดในระบบ OnDemand เมื่อเดือนธันวาคม ซึ่งข้อมูลเครดิตท้ายตอนเผยให้เห็นว่าตอนนี้ถูกผลิตขึ้นหลังจากที่ฮอปกินส์และแรนซัมถูกเปลี่ยนตัวไปแล้ว

ในฤดูกาลนี้มีจำนวนผู้ชมเฉลี่ยอยู่ที่ 998,000 คนต่อตอน

### การข้ามฝั่ง (Crossover)
ตัวละครจากเรื่อง *[[แคเรนซ์ เจ้าหนูจอมป่วน|แคเรนซ์]]*, *[[เรกูล่าโชว์]]* และ *[[อังเคิล แกรนด์ปา]]* ได้ปรากฏตัวเป็นแขกรับเชิญในตอนที่ชื่อว่า "The Boredom"

### ''มิราเคิลสตาร์'' (''Miracle Star'')
*มิราเคิลสตาร์* () เป็นซีรีส์แอนิเมชันแนวตลกสำหรับเด็กของจีนที่สร้างโดยบริษัทอาหาร Sanyuan Foods เพื่อโปรโมตแบรนด์นมแพะในชื่อเดียวกัน รายการนี้เป็นที่รู้จักจากการลอกเลียนแบบ (Plagiarism) รายการ *โลกสุดอัศจรรย์ของกัมบอล* ทั้งในด้านการลอกฉากต่อฉาก การออกแบบตัวละคร และสไตล์แอนิเมชัน โดยมีตัวเอกเป็นแพะชื่อ เหมี่ยวเล่อซิง (กิกี้) และกบสัตว์เลี้ยงที่พูดได้ชื่อ กวากวา (แว็คหรือริบบิท) อาศัยอยู่ในอพาร์ตเมนต์กับพ่อแม่ของพวกเขา

ซีรีส์นี้ออกอากาศในช่วงปี ค.ศ. 2014 ถึง 2017 รวมทั้งหมด 12 ตอน ก่อนจะถูกยกเลิกไปเนื่องจากได้รับคำวิจารณ์ในเชิงลบอย่างหนัก

ในตอนที่ 167 ของ*โลกสุดอัศจรรย์ของกัมบอล* ที่มีชื่อว่า "The Copycats" ได้ทำเนื้อหาขึ้นเพื่อตอบโต้และล้อเลียนการลอกเลียนแบบนี้โดยเฉพาะ

## ตอน



## อ้างอิง

หมวดหมู่:ฤดูกาลของโลกสุดอัศจรรย์ของกัมบอล
ชาวสิงคโปร์เชื้อสายมลายู

**ชาวสิงคโปร์เชื้อสายมลายู** (, ) หมายถึงชาวสิงคโปร์ที่มีเชื้อสายชาวมลายูรวมถึงที่มาจากคาบสมุทรมลายู ข้อมูลประชากรตามสำมะโนปี 2020 คิดเป็น 13.5% ของประชากรสิงคโปร์ ถือว่ามากเป็นอันดับสองของประเทศ ภายใต้รัฐธรรมนูญสิงคโปร์ รัฐบาลรับรองชนกลุ่มนี้เป็นคนพื้นเมือง และมีภาษามลายูเป็นภาษาราชการ

ในสมัยที่สแตมฟอร์ด แรฟเฟิลส์ เดินทางถึงสิงคโปร์ในปี 1819 มีประชากรชาวายูบนเกาะสิงคโปร์ประมาณ 1,000 คน ในขณะที่การคาดการณ์อีกรายงานหนึ่งระบุว่าในช่วงเวลาที่แรฟเฟิลส์เดินทางมาถึงนั้น ประชากรของเกาะประกอบด้วยชาวมลายู 120 คน ซึ่งมากกว่าประชากรชาวจีน 30 คน และชนเผ่าโอรังลูอัตอีกจำนวนหนึ่ง นับตั้งแต่ศตวรรษที่ 19 ถึงสงครามโลกครั้งที่สอง ชาวมลายูได้รับการปฏิบัติต่อย่างดี ไม่ต้องถูกบังคับโยกย้ายถิ่นฐานหรือบังคับใช้แรงงาน ตลอดจนวิถีชีวิตแบบพื้นถิ่นแทบไม่ถูกรบกวน ในขณะที่ชาวอังกฤษมีความต้องการกุลีเพิ่มบนเกาะสิงคโปร์ อัตราการอพยพย้ายถิ่นของชาวมลายูยังคงค่อนข้างต่ำเมื่อเทียบกับชาวอินเดียและจีน โดยในกลางศตวรรษที่ 19 ชาวจีนโดยเฉพาะจากการอพยพย้ายถิ่น จึงเพิ่มจำนวนขึ้นเป็นกลุ่มชาติพันธุ์หลักของสิงคโปร์จนปัจจุบัน

## อ้างอิง

หมวดหมู่:ชาวมลายู
หมวดหมู่:ชาวสิงคโปร์
หมวดหมู่:กลุ่มชาติพันธุ์ในประเทศสิงคโปร์
โฆรากโฏรา

**โฆรา กโฏรา** (อักษรโรมัน: Ghora Katora) หรือ **เอมี มฆันทา** (อักษรโรมัน: Aimee Maganda) เป็นทะเลสาบตามธรรมชาติ ตั้งอยู่ในนครราชคฤห์ รัฐพิหาร ประเทศอินเดีย มีรูปร่างเหมือนม้า และมีภูเขาล้อมทั้งสามด้าน ในช่วงฤดูหนาว จะมีนกอพยพจากไซบีเรียและเอเชียกลางมาที่ทะเลสาบนี้

## ประวัติศาสตร์
ผู้ว่าการรัฐพิหาร นีติษ กุมาร เดินทางเยือนทะเลสาบแห่งนี้ครั้งแรกในปี 2009 และวางแผนตั้งเป้าพัฒนาเป็นแหล่งท่องเที่ยวทางชีวภาพ และในวันที่ 29 มกราคม 2011 จึงเปิดทะเลสาบสู่สาธารณะเป็นสถานที่ท่องเที่ยว ที่ใจกลางของทะเลสาบมีประดิษฐานพระพุทธรูปพระโคตมพุทธเจ้าขนาดความสูง 70 ฟุต ตั้งแต่เดือนพฤศจิกายน 2018 สร้างมาจากหินทรายสีชมพูจำนวน 45,000 ลูกบาศก์ฟุต

## สิ่งอำนวยความสะดวก
ทะเลสาบมีสิ่งอำนวยความสะดวกสำหรับพายเรือ ร้านอาหาร และห้องพัก

ทะเลสาบตั้งอยู่ห่างไป  จากนครราชคฤห์ และเชื่อมต่อกับนครราชคฤห์ผ่านทางถนนป่าความยาว 

## อ้างอิง

## แหล่งข้อมูลอื่น

*
พระพุทธเจ้าและธรรมะของพระองค์

***พระพุทธเจ้าและธรรมะของพระองค์*** () เป็นความเรียงเกี่ยวกับพุทธประวัติของพระโคตมพุทธเจ้าและศาสนาพุทธ ตีพิมพ์ในปี ค.ศ. 1957 เป็นผลงานเขียนชิ้นสุดท้ายของบี. อาร์. อามเพฑกร หนังสือเล่มนี้ได้รับการยอมรับและนับถือเป็นคัมภีร์ในหมู่พุทธศาสนิกชนนิกายนวยาน

## ประวัติศาสตร์
*พระพุทธเจ้าและธรรมะของพระองค์* ตีพิมพ์ครั้งแรกในปี 1957 หรือหนึ่งปีหลังอามเพฑกรเสียชีวิต เนื้อหาเป็นภาษาอังกฤษ และมีการตีพิมพ์ใหม่ในปี 1979 ในฐานะส่วนหนึ่งของหนังสือรวมงานเขียนและสุนทรพจน์ของอามเพฑกร ฉบับที่ 11

อามเพฑกรเคยกล่าวว่านี่เป็นหนึ่งในชุดสามหนังสือที่เขาเชื่อว่าจะสร้างความเข้าใจศาสนาพุทธอย่างถูกต้อง โดยหนังสืออีกสองเล่ม ได้แก่ พระพุทธเจ้ากับคาร์ล มากซ์ (*Buddha and Karl Marx*) และ การปฏิวัติและการปฏิวัติต้านในอินเดียโบราณ (*Revolution and Counter-Revolution in Ancient India*)

## ในวัฒนธรรมสมัยนิยม
ภาพยนตร์ภาษาฮินดีปี 2013 *[[A Journey of Samyak Buddha]]* อิงเนื้อหามาจากหนังสือเล่มนี้

## อ้างอิง

### บรรณานุกรม
* 
* Baumann, Martin (1991). "Neo-Buddhistische Konzeptionen in Indien und England: Zum 100. Geburtstag Bhimrao Ramji Ambedkars".  **, *43* (2), pp.&nbsp;97–116.
* Fiske, Adele & Emmrich, Christoph (2004). The use of Buddhist scriptures in B.R. Ambedkar's *The Buddha and His Dhamma*. [In] Jondhale, Surendra; Beltz, Johannes (eds.). *Reconstructing the World: B.R. Ambedkar and Buddhism in India*. New Delhi: Oxford University Press.
* 

## แหล่งข้อมูลอื่น
*  Book Online

หมวดหมู่:ผลงานในปี พ.ศ. 2500
โลกสุดอัศจรรย์ของกัมบอล (ฤดูกาลที่ 6)

ฤดูกาลที่ 6 ของซิตคอมแอนิเมชันจากความร่วมมือระหว่างสหราชอาณาจักรและสหรัฐเรื่อง*[[โลกสุดอัศจรรย์ของกัมบอล]]* () สร้างสรรค์โดย เบน บ็อคคเล็ต เริ่มออกอากาศทางช่อง Cartoon Network ในสหรัฐอเมริกาเมื่อวันที่ 5 มกราคม ค.ศ. 2018 และผลิตโดย Cartoon Network Development Studio Europe เนื้อเรื่องยังคงเน้นไปที่การผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี พร้อมกับดาร์วิน พี่น้องบุญธรรมซึ่งเป็นปลาทอง พวกเขามักจะก่อความวุ่นวายร่วมกับสมาชิกในครอบครัว รวมถึงกลุ่มนักเรียนที่หลากหลายในโรงเรียน Elmore Junior High ซึ่งเป็นระดับมัธยมศึกษาตอนต้นที่พวกเขาศึกษาอยู่ ฤดูกาลนี้มีจำนวนตอนทั้งหมด 44 ตอน ซึ่งทำให้เป็นฤดูกาลที่ยาวที่สุดของซีรีส์ ฤดูกาลนี้เป็นฤดูกาลสุดท้ายในการออกอากาศช่วงแรก (Original run) ของซีรีส์ และเป็นฤดูกาลสุดท้ายที่ออกอากาศทางช่อง Cartoon Network ในสหรัฐอเมริกา ก่อนที่จะมีการฟื้นฟู (Revival) ในชื่อซีรีส์ใหม่ว่า *[[The Wonderfully Weird World of Gumball]]* ซึ่งมีกำหนดเปิดตัวในปี ค.ศ. 2025 ทาง Hulu และ Disney+ ในสหรัฐอเมริกา

## การพัฒนา
### การผลิต
เมื่อวันที่ 22 มิถุนายน ค.ศ. 2016 การ์ตูนเน็ตเวิร์คได้อนุมัติการสร้างซีรีส์ชุดที่หกต่ออย่างเป็นทางการ

ฤดูกาลนี้เป็นฤดูกาลสุดท้ายที่ ดอนเนียล ที. แฮนส์ลีย์ จูเนียร์ ให้เสียงพากย์ดาร์วินเนื่องจากการเปลี่ยนแปลงทางสรีระเมื่อเข้าสู่วัยรุ่น โดยเขาพากย์เสียงดาร์วินไปจนถึงตอน "The Anybody" ซึ่งหลังจากตัวละครขยับลำคอแล้ว คริสเตียน เจ. ไซมอน จะเข้ามารับหน้าที่พากย์เสียงแทนตั้งแต่นั้นเป็นต้นไป

นอกจากนี้ยังเป็นผลงานการแสดงครั้งสุดท้ายของ เชน ริมเมอร์ (ผู้ให้เสียงพากย์ลูอี้) และ กิลเลียน ฮันนา (ผู้ให้เสียงพากย์เบ็ตตี้) ก่อนที่ทั้งสองจะเสียชีวิตลงเมื่อวันที่ 29 มีนาคม ค.ศ. 2019 และ 18 สิงหาคม ค.ศ. 2019 ตามลำดับ

การผลิตฤดูกาลที่หกเริ่มขึ้นเมื่อวันที่ 13 กรกฎาคม ค.ศ. 2017 และสิ้นสุดลงเมื่อวันที่ 24 ตุลาคม ค.ศ. 2018

เมื่อวันที่ 7 ตุลาคม ค.ศ. 2018 เบน บ็อคคเล็ต ผู้สร้างซีรีส์ได้รีทวีตข้อความพร้อมบทความที่ระบุว่าฤดูกาลที่หกอาจเป็นฤดูกาลสุดท้าย อย่างไรก็ตาม ผู้เขียนบทความดังกล่าวได้เขียนบทความติดตามผลเพื่อชี้แจงว่ายังคงมีความเป็นไปได้ที่จะมีการสร้างฤดูกาลเพิ่มเติม จนกระทั่งเมื่อวันที่ 15 มิถุนายน ค.ศ. 2023 ภายในเทศกาลภาพยนตร์แอนิเมชันนานาชาติอานซี (Annecy International Animation Film Festival) ได้มีการยืนยันว่าฤดูกาลที่เจ็ดอยู่ในระหว่างการพัฒนา และมีกำหนดการออกอากาศภายในปี ค.ศ. 2025

นอกจากนี้ ฤดูกาลนี้ยังเป็นฤดูกาลสุดท้ายที่มีส่วนร่วมของผู้กำกับ มิก เกรฟส์ (Mic Graves) และ อองตวน เปเรซ โดยทั้งสองจะถูกแทนที่โดย ลุค อัลเลน และ เจมส์ แลนเซ็ตต์ สำหรับซีรีส์ฉบับคืนชีพ (revival)

## ตอน



## หมายเหตุ


## อ้างอิง

หมวดหมู่:ฤดูกาลของโลกสุดอัศจรรย์ของกัมบอล
บ้านเก่าเล่าเรื่อง ชุมชนเจริญไชย

**บ้านเก่าเล่าเรื่อง ชุมชนเจริญไชย** เป็นพิพิธภัณฑ์ประวัติศาสตร์ในย่านเยาวราช ตั้งอยู่ในซอยเจริญกรุง 23 (ตรอกเจริญไชย) ถนนเจริญกรุง แขวงป้อมปราบ เขตป้อมปราบศัตรูพ่าย กรุงเทพมหานคร นำเสนอเกี่ยวกับชุมชนเจริญไชยซึ่งเป็นศูนย์รวมการทำกระดาษไหว้เจ้าและของใช้สำหรับประกอบพิธีกรรมของชาวไทยเชื้อสายจีน พิพิธภัณฑ์ตั้งอยู่ในห้องแถวไม้สองชั้นที่ได้รับการปรับปรุงใหม่และก่อตั้งโดยกลุ่มอนุรักษ์และฟื้นฟูชุมชนเจริญไชยเมื่อ พ.ศ. 2554

## ประวัติ
บ้านเก่าเล่าเรื่อง ชุมชนเจริญไชยตั้งอยู่ในห้องแถวเลขที่ 32 ในซอยเจริญกรุง 23 ซึ่งเป็นซอยแคบ ๆ ระหว่างถนนเจริญกรุงกับถนนพลับพลาไชย ใกล้เคียงกับวัดมังกรกมลาวาสและสถานีวัดมังกร  ห้องแถวนี้เคยเป็นที่พักของที่พักของคณะงิ้วจีน 

การก่อตั้งพิพิธภัณฑ์เป็นผลมาจากข้อพิพาทในเรื่องโครงการก่อสร้างรถไฟฟ้ามหานคร สายสีน้ำเงินเมื่อ พ.ศ. 2551 ที่มีการกำหนดให้สร้างสถานีวัดมังกรในบริเวณนี้ มูลนิธิจุมภฏ-พันธุ์ทิพย์ผู้เจ้าของกรรมสิทธิ์ที่ดินในบริเวณนี้ได้ประกาศขอบเขตพื้นที่ที่ถูกเวนคืนเพื่อใช้ประโยชน์ในการก่อสร้างทางขึ้น-ลงของสถานีใต้ดิน และปรับเปลี่ยนสัญญาเช่าพื้นที่ส่วนที่ไม่ได้ถูกเวนคืนจากสัญญารายปีเป็นรายเดือน คนในชุมชนพลับพลาไชยมีความกังวลว่าพื้นที่ที่เหลืออาจถูกเวนคืนและถูกรื้อถอนในอนาคต จึงร่วมกันก่อตั้งกลุ่มอนุรักษ์และฟื้นฟูชุมชนเจริญไชยเมื่อ พ.ศ. 2553 และจัดตั้งพิพิธภัณฑ์ชุมชนขึ้นโดยใช้ชั้น 2 ของห้องแถวเลขที่ 32 เป็นที่จัดแสดง พิพิธภัณฑ์เปิดตัวเป็นอย่างเป็นทางการในเดือนกันยายน พ.ศ. 2554 ในช่วงเทศกาลไหว้พระจันทร์

## อ้างอิง

## แหล่งข้อมูลอื่น
* 
* บ้านเก่าเล่าเรื่อง ชุมชนเจริญไชย ที่เว็บไซต์มิวเซียมไทยแลนด์
* บ้านเก่าเล่าเรื่อง ชุมชนเมืองเจริญไชย ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 

หมวดหมู่:พิพิธภัณฑ์ในเขตป้อมปราบศัตรูพ่าย

หมวดหมู่:พิพิธภัณฑ์ที่ก่อตั้งในปี พ.ศ. 2554
หมวดหมู่:ก่อตั้งในกรุงเทพมหานครในปี พ.ศ. 2554
หมวดหมู่:พิพิธภัณฑ์ท้องถิ่น
ไหแอมฟอรา

**ไหแอมฟอรา** (;  ; ; ภาษาอังกฤษ pl. Amphorae หรือ Amphoras) เป็นภาชนะชนิดหนึ่ง ที่มีก้นแหลมและมีรูปทรงกับขนาดเฉพาะตัว ซึ่งทำให้สามารถวางชิดติดกันได้แน่น (และปลอดภัย) ในห้องเก็บของหรือในการบรรจุหีบห่อ โดยจะผูกมัดรวมกันด้วยเชือกและลำเลียงทางบกหรือทางทะเล ขนาดและรูปทรงของไหแอมฟอรามีมาตั้งแต่ยุคหินใหม่เป็นอย่างน้อย มีการใช้ไหแอมฟอราเคยจำนวนมากเพื่อการขนส่งและเก็บรักษาผลิตภัณฑ์หลากหลายชนิด ทั้งของเหลวและของแห้ง แต่ใช้กับไวน์เป็นหลัก ไหแอมฟอราส่วนใหญ่มักทำจากเซรามิก แต่ก็มีตัวอย่างที่ทำจากโลหะและวัสดุอื่น ๆ พบด้วย รูปแบบต่าง ๆ ของไหแอมฟอราเป็นหนึ่งในหลายรูปทรงที่ปรากฏในงานวาดลายบนภาชนะของกรีกโบราณ

## อ้างอิง

หมวดหมู่:ขวด
หมวดหมู่:คำศัพท์โบราณคดี
โรเบิร์ต เบินส์

**โรเบิร์ต เบินส์** (; 25 มกราคม ค.ศ. 1759 – 21 กรกฎาคม ค.ศ. 1796) หรือที่รู้จักกันในชื่อ **แรบบี เบินส์** (Rabbie Burns) เป็นกวีและนักเขียนเนื้อเพลงชาวสกอตเขาได้รับการยกย่องอย่างกว้างขวางว่าเป็นกวีแห่งชาติของสกอตแลนด์ และมีชื่อเสียงไปทั่วโลก เขาเป็นกวีที่มีชื่อเสียงที่สุดในบรรดากวีที่เขียนบทกวีด้วยภาษาสกอต แม้ว่างานเขียนของเขาส่วนใหญ่จะเป็นภาษาอังกฤษแบบ "สำเนียงสกอตเล็กน้อย" ซึ่งเป็นรูปแบบของภาษาอังกฤษที่เข้าถึงผู้ฟังนอกสกอตแลนด์ได้ง่ายกว่าก็ตาม เขายังเขียนด้วยภาษาอังกฤษมาตรฐานด้วยเช่นกัน และในงานเขียนเหล่านั้น ความเห็นทางการเมืองหรือสังคมของเขามักจะถูกถ่ายทอดอย่างตรงไปตรงมาที่สุด

เขาได้รับการยกย่องว่าเป็นผู้บุกเบิกศิลปะจินตนิยม และหลังจากที่เขาเสียชีวิต เขาได้กลายเป็นแรงบันดาลใจอันยิ่งใหญ่ให้กับผู้ก่อตั้งทั้งลัทธิเสรีนิยมและสังคมนิยม รวมทั้งเป็นสัญลักษณ์ทางวัฒนธรรมในสกอตแลนด์และในหมู่ชาวสกอตพลัดถิ่นทั่วโลก การเฉลิมฉลองชีวิตและผลงานของเขากลายเป็นเสมือนลัทธิความนิยมระดับชาติในศตวรรษที่ 19 และ 20 และอิทธิพลของเขายังคงแข็งแกร่งต่อวรรณกรรมสกอตแลนด์มายาวนาน ในปี 2009 เขาได้รับเลือกให้เป็น “ชาวสกอตที่ยิ่งใหญ่ที่สุด” โดยสาธารณชนชาวสกอตในการโหวตที่จัดโดยช่อง เอสทีวี

## อ้างอิง

หมวดหมู่:บุคคลที่เสียชีวิตในปี พ.ศ. 2339
หมวดหมู่:บุคคลที่เกิดในปี พ.ศ. 2302
หมวดหมู่:นักเขียนชาวสกอตแลนด์
คลารา ชูมันน์

**คลารา ชูมันน์** (;  เกิด 13 กันยายน ค.ศ. 1819 – 20 พฤษภาคม ค.ศ. 1896) เป็นนักเปียโน นักประพันธ์เพลง และครูสอนเปียโนชาวเยอรมัน ได้รับการยกย่องว่าเป็นหนึ่งในนักเปียโนที่โดดเด่นที่สุดในยุคโรแมนติก และมีอิทธิพลยาวนานตลอดอาชีพคอนเสิร์ตกว่า 61 ปี โดยได้ปรับเปลี่ยนรูปแบบและเรเปอร์โทรีของการแสดงเปียโน ลดความสำคัญของผลงานที่เน้นการอวดทักษะล้วน ๆ นอกจากนี้ เธอยังประพันธ์เพลงสำหรับเปียโนเดี่ยว คอนแชร์โตสำหรับเปียโน บทเพลงสำหรับวงดนตรีแชมเบอร์ งานประสานเสียง และบทเพลงขับร้องอีกหลายชิ้น

เธอเติบโตในไลพ์ซิช ซึ่งทั้งพ่อของเธอ ฟรีดริช และแม่ของเธอ มารีแอน เป็นนักเปียโนและครูสอนเปียโน นอกจากนี้ แม่ของเธอยังเป็นนักร้อง คลาราเป็นเด็กอัจฉริยะและได้รับการฝึกฝนจากพ่อ เธอเริ่มออกทัวร์เมื่ออายุ 11 ปี และประสบความสำเร็จในปารีสและเวียนนา รวมถึงเมืองอื่น ๆ เธอแต่งงานกับโรแบร์ท ชูมัน นักประพันธ์เพลง เมื่อวันที่ 12 กันยายน ค.ศ. 1840 และทั้งคู่มีลูกแปดคน พวกเขาสนับสนุน โยฮันเนิส บรามส์ และรักษาความสัมพันธ์อันใกล้ชิดกับเขา เธอได้จัดแสดงผลงานหลายชิ้นของสามีและบรามส์ต่อสาธารณชนเป็นครั้งแรก

## อ้างอิง

หมวดหมู่:บุคคลที่เสียชีวิตในปี พ.ศ. 2439
หมวดหมู่:บุคคลที่เกิดในปี พ.ศ. 2362
หมวดหมู่:นักเปียโนชาวเยอรมัน
อโศกจักร

**อโศกจักร** (แปล: จักรหรือกงล้อพระเจ้าอโศก) เป็นรูปแบบหนึ่งของธรรมจักร มีชื่อเรียกเช่นนี้จากที่ปรากฏพบบนจารึกพระเจ้าอโศกจำนวนมาก รวมถึงบนสิงหจตุรมุขสตมภศีรษะ และนำมาใช้บนธงชาติอินเดียตั้งแต่วันที่ 22 กรกฎาคม 1947 ในลักษณะสีน้ำเงินเข้มบนพื้นหลังขาว แทนที่สัญลักษณ์รูป *[[Charka wheel|จักร]]* ที่ใช้บนธงชาติเดิมก่อนเอกราช และปรากฏใช้บนเครื่องราชอโศกจักรของอินเดีย

## ที่มา
หลังพระโคตมพุทธเจ้าทรงตรัสรู้ที่พุทธคยา พระองค์เสด็จไปยังสารนาถ และพบกับปัญจวัคคีย์เพื่อทรงแสดงปฐมเทศนา อันแทนเชิงสัญลักษณ์ว่าเป็นการหมุนธรรมจักร (กงล้อแห่งธรรม) ซึ่งต่อมาได้นำมาใช้เป็นแม่ลายในจารึกทางศาสนาพุทธของพระเจ้าอโศก ซึ่งเป็นกษัตริย์พุทธองค์สำคัญในประวัติศาสตร์

อโศกจักรประกอบด้วย 24 ซี่ แทน 12 สิ่งอันเป็นเหตุเป็นผลกัน ตามคำสอนเรื่องปฏิจจสมุปบาท โดย 12 ซี่แทนเหตุเกิดทุกข์ที่เป็นลำดับขั้น และอีก 12 ซี่คือการไม่มี-การดับทุกข์ ได้แก่
*ทุกข์ จะดับไปได้เพราะ ชาติ ดับ
*ชาติ จะดับไปได้เพราะ ภพ ดับ
*ภพ จะดับไปได้เพราะ อุปาทาน ดับ
*อุปาทาน จะดับไปได้เพราะ ตัณหา ดับ
*ตัณหา จะดับไปได้เพราะ เวทนา ดับ
*เวทนา จะดับไปได้เพราะ ผัสสะ ดับ
*ผัสสะ จะดับไปได้เพราะ สฬายตนะ ดับ
*สฬายตนะ จะดับไปได้เพราะ นามรูป ดับ
*นามรูป จะดับไปได้เพราะ วิญญาณ ดับ
*วิญญาณ จะดับไปได้เพราะ สังขาร ดับ
*สังขาร จะดับไปได้เพราะ อวิชชา ดับ

## ธงชาติอินเดีย
อโศกจักรถูกนำมาใช้เป็นตราตรงกลางธงชาติอินเดีย มีความหมายสื่อถึงชีวิตที่มีการเคลื่อนไหว และความตายเมื่อกงล้อหยุดเคลื่อน ธงอินเดียแรกเริ่มมีที่มาจากธงของสวราช ซึ่งเป็นธงของคองเกรสแห่งชาติอินเดีย โดยมหาตมะ คานธี นำมาใช้และปรับหลายส่วนจากการออกแบบแรกโดยปิงกลี เวงเกยยะ ธงของคานธีมี *[[Spinning wheel|จักร]]* ตรงกลาง และต่อมาแทนที่ด้วยอโศกจักรในปี 1947 โดยชวหรลาล เนหรู

## อ้างอิง